Viborger Samler, 1839-01-03
Den franske Regjering havde ved sin Gesandt, Hertugen af Montebello opfordret Schweiz til at landsforvise Louis Napoleon, der havde erholdt Borgerret i Canton Thur gau, naturligviis forkastedes en saadan Fordring og nu gjorde den franske Regjering Demonstrationer ved at lade Tropper marschere mod Schweizergrændsen; imidlertid lod den franske Regjering sig tilfredsstille ved Louis Napoleons frivillige Afreise. Regjeringen blev meget opbragt over at en Petition circulerede blandt Nationalgarden om Erholdelse af Valgret og fandt talrige Underskrifter. Val lee indberettede, at Regjeringen i Provindsen Constantine var definitiv organiseret, og at Høvdingerne havde aflagt Hyldingseden. En ved et Gitter i Tuileriernes Have staaende Skildvagt Belabre skød om Aftenen et udenfor Gitteret i Rivoligaden staaende Jndivid og undskyldte sig med at han befrygtede af ham at blive overfalden. Ved Krigsretsdom frikiendtes Belabre. Med Hensyn til de belgiske Differencer har det franske Cabinet anseet det for rigtigst at sammendrage Tropper paa den belgiske Grændse. Et Circulaire fra Krigsministeren befaler at gjøre 30,000 Mand af Classen fra 1837 mobile. Marschal Lobau afgik ved Døden den 27de Novbr., bisattes først i et Sørgecapel og begravedes derpaa hos Jnvaliderne, en Ære, som blev hans Familie paatvungen mod dens Ønske. Overbefalingen over Seinedepartementets Nationalgarde overdroges derpaa til Marschal Gerard. Regjeringen har opløst Nationalgarden i Metz. En Embedsmand af Udenrigsministeriet Hr. Desage blev afsendt i en hemmelig Mission (det hed angaaende det belgiske Anliggende) til London og er kommen tilbage, efter Forlydende med uforrettet Sag. Den 17de Decbr. aabnede Kongen Kamrene med en Tale, hvis Særkjende som sædvanligt var Selvtilfredshed. Hertugen af Remours er afreist til Pisa for at besøge sin syge Søster, Hertuginde Marie af Würtemberg. Portugal. Den 19de Marts tilsendte Cortes ved en Deputation Dronningen en Adresse med Opfordring til at sanctionere den nye Constitution. Dronningen erklærede i sit Svar, at naar hun, som hun haabede, fandt Constitutionen værdig til at blive Kongerigets Grundlov, vilde hun fastsætte Dagen til dens Beedigelse. Senere erklærede hun at ville lade den proclamere paa sin Fødselsdag den 4de Junii. J Begyndelsen af Aprilmaaned afsatte Dronningen das Antas i Cortes uagtet de Ultra liberales Protestation. Derimod satte en Bataillon af Nationalgarden, hvis Befalingsmand ligeledes var afsat, das Antas's, hans Søns og hans Neveus Navne paa den Candidatliste, der forelægges Dronningen. J Slutningen af Maaneden undergik Ministeriet en Forandring. Sa de Bandeira blev Præsident, Udenrigs- og Marineminister, Fernandez Coelho Jndenrigsminister, Du arte Leitao Justits- og Cultusminister, Antonio de Carvalho Finantsminister og Grev Bomsin Krigsminister. Ministeriet vandt snart almindelig Tilfredshed, især ved Underhandlingerne med England om en for begge Lande muligst fordeelagtig Handelstractat; dog kunde det ikke lykkes Howard de Walden at formaae Regjeringen til Afslutning af en Tractat om Slavehandelens Ophævelse. Miguelistchefen Remechido spillede en Tidlang Mester i det sydlige Portugal, og et sandt Anarchie herskede i Algarve; men omsider faldt han i en Træfning mod de kongelige Tropper; dog traad hans Søn op i hans Sted og truede paa ny Provindsens Rolighed. Med Foragt afslog han Tilbudet om Amnestie og med de haardeste Trudsler og Repressailler, hvis man forgreb sig paa nogen af hans Familie, erklærede han, at han selv og alle hans Underhavende vilde udgyde den sidste Draabe Blod for Don Miguels Sag.